વિશ્વના મહાસત્તા તરીકે ગણાતા અમેરિકા રાષ્ટ્રના ટેનેસી સ્ટેટના કોલંબિયા શહેરમાં મણિનગર શ્રી સ્વામિનારાયણ ગાદી સંસ્થાનનું શ્રી સ્વામિનારાયણ મંદિર અનેક સત્સંગીઓ, ભાવિકો અને સ્થાનિકો માટે શ્રદ્ધા અને આસ્થાનું પ્રતીક છે. યુનાઇટેડ સ્ટેટ્સના સાઉથ વેસ્ટમાં આવેલું ટેનેસી રાજ્ય એ 50 રાજ્યોમાં વિસ્તારમાં 36મું અને 16મું વધુ વસતિ ધરાવતું સ્ટેટ છે. કંટકી, વર્જિનિયા, ઉત્તર કેરોલિના, જ્યોર્જિયા, અલબામા, મિસિસિપી, અરકાનસાસ અને મિઝોરી આ આઠ રાજ્યોની સરહદ ઉપર આવેલું ટેનેસી રાજ્ય છે. ટેનેસી નદી ઉપર વિકાસ સાધતા આ સ્ટેટના કોલંબિયા શહેરમાં શ્રી સ્વામિનારાયણ મંદિરનો ચતુર્થ વાર્ષિકોત્સવ દબદબાભેર અને ઉમળકાભેર ઊજવવામાં આવ્યો હતો.